બનાવટી નોટોનું પ્રમાણ સામાન્ય રીતે હોય તેના કરતાં ઘણું વધી ગયાની વાતો સાંભળવા મળતી હતી અને હજી પણ ચાલી રહેલી નોટોની ચકાસણીની પ્રક્રિયા પૂરી થયે આપણને પકાડાયેલ બનાવટી નોટોની રકમ અંગે અધિકૃત માહિતી મળશે. અમારા અંદાજ પ્રમાણે આ આંકડો પણ ધારણાં કરતાં મોટો હોઈ શકે છે.જેમણે ઘરમાં પડેલી મોટી રકમ બેંકોમાં જમા કરાવી અને તેની ઉપર ઓછામાં ઓછું ૪ ટકા વ્યાજ મળતું થયું એટલે તેમને નાણાં ઘરમાં મૂકી રાખવા કરતાં બેંકમાં મૂકવાથી આવક ઊભી થાય છે તે વાતનો અહેસાસ થયો. રોકડ વ્યવહારને બદલે બેંક દ્વારા અને તેમાંય ડિજિટલ વ્યવહારનો વ્યાપ શરૃઆતમાં ખૂબ વધ્યો પણ રોકડ રકમ પૂરતા પ્રમાણમાં પ્રાપ્ય થયા બાદ પણ ડિજિટલ વ્યવહારો હજી મોટા પ્રમાણમાં થઈ રહ્યાં છે. આતંકવાદી પ્રવૃત્તિ એક એવી પ્રવૃત્તિ છે જેમાં માત્ર રોકડનો જ ઉપયોગ થાય છે. એમાં પણ પાડોશી દેશમાંથી રૃપિયાની બનાવટી નોટો મોટા પાયે ઘૂસાડવામાં આવી છે તેવા રિપાર્ટ અને આ નોટો દ્વારા આતંકવાદી પ્રવૃત્તિને વેગ મળતો હતો તેવી માહિતી પણ નોટબંધી કરવાનો નિણર્ય પાછળ હશે અને નોટબંધી પછી કાશ્મિરમાં પથ્થરબાજીથી માંડીને અનેક ગુનાહિત, રાષ્ટ્રવિરોધી પ્રવૃત્તિઓમાં ઘણો ઘટાડો થયો છે.